Document ID: /fineweb-2-swissfilter-quality_10-filterrobots/filtered/05602.jsonl.gz/19

Bivši muž preminule Vitni Hjuston, pevač Bobi Braun (49), planira da izgradi sigurnu kuću za žrtve porodičnog nasilja u čast svoje pokojne ćerke Bobi Kristine, uprkos tome što postoje navodi da je jednom udario svoju bivšu ženu Vitni Hjuston, piše AP. Braun, koji je sa Vitni bio u braku do 2007. godine, sigurnu kuću će izgraditi u gradu Južnom Fultonu. Prema njegovim planovima, sigurna kuća bi trebalo da ima telefonsku liniju za intervencije, koja će raditi 24 časa i "hitno tranziciono sklonište". Branuova ćerka, Bobi Kristina, pronađena je bez svesti u svom kupatilu 2015. godine i preminula je nakon šest meseci kome, podseća AP. Njen dečko Nik Gordon optužen je za napad na nju, kao i za druga krivična dela. Gordonov advokat nazvao je optužbe besmislenim, ali nakon što Gordon nije uspeo da se odbrani na sudu, jedan sudija je doneo odluku da isplati 36 miliona dolara 2016. godine. Podsetimo, Vitni Hjuston preminula je 2012. godine u kadi u svom kupatilu, a stručnjaci su saopštili da je njenoj smrti doprinelo srčano oboljenje i kokain.